I starten af april gik skærmen på mit fjernsyn i stykker. Jeg ringede ind og blev til at starte med glad for at høre, at de havde en service, hvor jeg kunne få afhentet fjernsynet. Det er jo også en fin service, hvis det altså fungerede.
Jeg ringer til Elgiganten og får af vide at jeg vil blive ringet op omkring afhentning af mit tv. Dette sker aldrig og det ender med jeg selv får et nummer jeg kan ringe til, for at aftale, hvornår mit tv skal afhentes. Da jeg spørger om hvornår mit tv vil blive afhentet for jeg af vide "mellem 10 og 12 ca.". Mit fjernsyn blev først hentet efter kl 14, med beskeden om at de ikke kan garantere på forhånd, hvilket tidspunkt det foregår i - det kunne I jo bare have sagt første gang. Da jeg skal have fjernsynet igen, får jeg igen af vide, at jeg vil blive ringet op omkring levering. Igen sker der ingenting og jeg må selv ringe tilbage.
Da vi får mit "reparerede" fjernsyn tilbage, er lyden gået i stykker, dvs. mens fjernsynet har været i Elgigantens varetægt. Og det kunne jo tyde på at de så åbenbart heller ikke gennemtjekket tv'et, får jeg får det igen. Jeg ringer til den igen og får gennemtjekket lydinstillinger med en ansat, som også fortæller mig at jeg vil blive ringet op omkring afhentning af fjernsynet. Igen sker der ingenting og da jeg denne gang ringer ind, får jeg af vide at han slet ikke har skrevet noget om at have talt med mig og slet ikke har givet besked om at jeg skal have afhentet mit fjernsyn igen. Med det resultat at vi må vente yderligere flere dage, før vi kan få det afhentet. 
Efter noget tid får jeg en mail fra infocare (som er dem der reparerer tv'et) om at de skal bruge en kopi af min kvittering. De fortæller ikke hvorfor, så jeg ringer ind og får af vide at jeg skal have ombyttet mit tv og derfor skal de bruge kvitteringen. Jeg fortæller dem at jeg ikke har mulighed for hverken at kopiere eller scanne kvitteringen og får svaret at "det kan du jo gå ned på et bibliotek og få gjort". Jeg fortæller dem at jeg synes det skal rette henvendelse til elgiganten og at det i hvert fald ikke er noget jeg har tænkt mig at bruge tid på. Jeg ringer herefter til Elgiganten som fortæller mig at det ikke er noget problem, de sender en kvittering afsted. På dette tidspunkt har jeg sendt en klage til elgiganten, så jeg spørger hvor lang behandlingstid jeg kan forvente. Han siger klagen er givet videre til hans chef, men at han godt kan forstå det har været et frustrerende forløb - og han er uforstående overfor at jeg ikke har kunne få et lånetv i mellemtiden (beskeden har ellers hele tiden været at det skulle jeg selv afhente - uden bil er det sq lidt svært). Han fortæller mig at der nok går en uges tid, før det vil være godkendt at jeg skal have et nyt tv.
En uge efter får jeg da også en sms om at nu kan jeg afhente mit tv i nærmeste Elgiganten. Jeg ringer derfor ind og hører om det kan passe jeg selv skal hente det. Jeg får beskeden at det er da ikke noget problem at få det leveret, de skal bare lige have det over butikken i Køge, hvor jeg oprindeligt købte fjernsynet. Dette er en onsdag og jeg fortæller at jeg er hjemme på fredag og tirsdag, så hvis de kunne skynde sig lidt, så jeg kunne få leveret fjernsynet en af de dage, ville det være rart. Hun siger hun skriver det til dem og jeg bør høre noget senere på dagen. Dagen efter har jeg ikke hørt noget og får af vide at de har skrevet fra Køge at "Den fikser vi". Jeg siger igen at jeg er hjemme fredag og tirsdag, så om de ikke kan sørge for at der sker noget hurtigt. Hun skriver en mail om dette mens jeg har hende i røret. Fredag har jeg stadig ikke hørt noget og ringer igen. Med ca. samme resultat. 
Mandag formiddag bliver jeg ringet op af en medarbejder fra Køge. Han siger han har prøvet at ringe til mig hele fredagen (jeg tjekkede bagefter min tlf, det passede ikke, han havde ringet sen eftermiddag, hvor jeg for første gang i de tre dage altså var igang med noget, hvor jeg ikke kunne besvare min tlf). Han ringer fra hemmeligt nummer og har ingen beskeder lagt, hvilket jeg i sig selv synes er besynderligt - forventes det virkelig at jeg skal kunne besvare min telefon hele tiden? Hvem kan det? Jeg fortæller igen denne fyr at jeg er hjemme tirsdag, så jeg ville sætte pris på at det kunne blive leveret der. Det kan han ikke garantere, men han siger han vil ringe mig op senere, når han ved, hvornår det kan leveres. Jeg hører igen ingenting. Tirsdag får jeg så en sms, om at jeg kan tjekke min levering ud på nettet. Der står så at der er bestilt levering til torsdag - hvor jeg og min kæreste begge skal arbejde. Så jeg ringer og afbestiller det og har så nu selv arrangeret at afhente tv og få det bragt hjem i mine forældres bil. Min konklussion på alt det her er nemlig at man ikke kan regne med Elgiganten og det er lettest at gøre det selv. Hende jeg taler med afbestiller leveringen og skriver til Elgiganten i Køge at de skal sætte et fjernsyn til side til mig. Herefter bliver jeg ringet op af to fra derfra - ham der åbenbart planlægger leveringen og ham jeg havde snakket med mandag. Det er åbenbart to forskellige fyre, der ikke kommunikere. Jeg gav dem begge samme besked: At nu gad jeg ikke vente på det længere og det var lettere at gøre det selv. Jeg har aldrig i mit liv før oplevet dårligere service. Jeg har derudover stadig ikke hørt noget fra min klage. sidste besked var at jeg vil høre noget senest i morgen, men den stoler jeg ikke helt på længere....